IHF Svjetsko rukometno prvenstvo 2017.
Svjetsko prvenstvo u rukometu 2017. je bilo jubilarno 25. izdanje IHF Svjetskog prvenstva, koje se od 11. do 29. siječnja 2017. godine održalo u Francuskoj. Ovaj turnir bio je treće izdanje Svjetskog prvenstva koje se održalo u Francuskoj, nakon turnira 1970. i 2001. godine, koja je izabrana za domaćina ispred Danske. Odluka o domaćinu donesena je u prosincu 2011. godine na sastanku IHF-a u brazilskom Sãu Paulu. Turnir se igrao u ukupno osam dvorana u osam različitih gradova, dok se finalna faza igrala u Parizu. 

Na turniru je sudjelovalo ukupno 24 momčadi, a obilježilo ga je nekoliko neočekivanih iznenađenja, među kojima je prvo svakako bilo ispadanje Poljske još u prvom krugu; Poljaci će na kraju završiti na sedamanestom mjestu kao pobjednici President's Cupa. U osmini finala su ispali olimpijski prvak Danska (od Mađarske) i brončani s istih igara, Njemačka (od Katara), dok je treći glavni konkurent domaćinima, Španjolska, ispala u četvrtfinalu od Hrvatske. Hrvatska je kao velika senzacija došla do polufinala, gdje su u trileru izgubili od Norveške, dok je u drugom polufinalu Francuska izbacila Sloveniju. Slovenija će na kraju osvojiti brončanu medalju, svoju prvu medalju na svjetskim prvenstvima, nakon što je protiv Hrvatske nadoknadila osam golova razlike, dok je Norvešku u finalu svladala Francuska, koja je tako po šesti put postala svjetski prvak, drugi put kao domaćin i drugi put sa svim pobjedama na turniru; Norveškoj je srebrna medalja bila prvo odličje na nekom međunarodnom natjecanju, što je posebno značajno zbog činjenice da su na turnir došli s pozivnicom. 

Najbolji strijelac turnira je, po drugi put u svojoj karijeri, postao makedonski reprezentativac Kiril Lazarov, koji je postigao 50 golova. Najboljim igračem (MVP) proglašen je francuski reprezentativac Nikola Karabatić, dok je njegov reprezentativni kolega, Vincent Gérard, proglašen najboljim golmanom turnira. Turnir je ušao u historiju i zbog činjenice da je na francuskim utakmicama osmine i četvrtfinala oboren svjetski rekord broja gledatelja na jednoj rukometnoj utakmici; utakmice je gledalo 28,010 ljudi.

Izbor domaćina

Inicijalno su tri zemlje poslale svoje kandidature za 25. Svjetsko prvenstvo, a to su bile Danska, Francuska i Norveška. Ipak, kada je u prosoncu 2011. Vijeće IHF-a u Sãu Paulu započelo s procesom odlučivanja, norveška kandidatura je odbačena jer je pristigla nakon roka. Tako su u konačnom ždrijebu ostale Danska, koja je organizirala turnir 1978. godine, i Francuska, koja je domaćin bila 1970. i 2001. godine.

Odluka je donesena 15. prosinca 2011. godine, a vijeće je glasovalo u krnjem sastavu od 13 članova; naime, jedan član je bio odsutan, dva francuska člana su se izuzela od glasovanja, a predsjednik IHF-a, Hassan Moustafa, odlučio je biti neutralan. Vijeće je, na koncu, odlučilo domaćinstvo dati Francuskoj, koja je tako po treći put izabrana za domaćina ovog turnira.

Dvorane

Za razliku od prethodnog izdanja, gdje se igralo u samo tri dvorane u dva grada, 25. Svjetsko prvenstvo igralo se u osam dvorana, u osam različitih gradova; gradovi domaćini su Albertville, Brest, Lille, Metz, Montpellier, Nantes, Pariz i Rouen. Spisak dvorana i njihovih kapaciteta, koji su bili aktualni za vrijeme prvenstva, je:

<center>
{| class="wikitable" style="text-align:center"
|-
!Lille
!Pariz
!Nantes
|-
|Stade Pierre-Mauroy
|AccorHotels Arena
|Parc des expositions – Hall XXL
|-
|Kapacitet: 27,500
|Kapacitet: 15,700
|Kapacitet: 10,800
|-
|
|
|
|-
!Montpellier
!rowspan=8 colspan=3| |-
|Park&Suites Arena
|-
|Kapacitet: 9,853
|-
|
|-
!Albertville
|-
|La halle de glace Olympique
|-
|Kapacitet: 6,500
|-
|
|-
!Rouen
!Metz
!Brest
|-
|Kindarena
|Arènes de Metz
|Brest Arena
|-
|Kapacitet: 5,700
|Kapacitet: 5,127
|Kapacitet: 4,000
|-
|
|
|
|}

Pregled momčadi i kvalifikacija

Na turniru sudjeluje ukupno 24 reprezentacije iz pet kontinentalnih konfederacija (Oceanija je 2014. izgubila pravo na predstavnika je nema kontinentalnu konfederaciju); Francuska je, kao domaćin, bila automatski kvalificirana, a direktan plasman imao je i branitelj naslova, također Francuska, tako da je to mjesto pripalo reprezentaciji Katara, koja je bila drugoplasirana na prošlom turniru. 

Preostala 22 mjesta rasporežena su po kontinentalnim konfederacijama tako da su se po tri najbolje plasirane reprezentacije s kontinentalnih prvenstava kvalificirale direktno, a uz njih još devet europskih reprezentacija, koje su nastup izborile kroz dodatne kvalifikacije. Jedno preostalo mjesto, koje je ranije išlo Oceaniji, rezervirano je za pozivnicu, koja je u lipnju 2016. godine uručena Norveškoj. Konačni popis sudionika na koncu je izgledao ovako:

Kvalificirane momčadi

<div id="1">
Legenda:

Ždrijeb

IHF je 21. lipnja 2016. godine javno objavio sve sudionike turnira (uključujući i Norvešku, koja je dobila pozivnicu) te jakosne skupine u koje su raspoređeni; ždrijeb za grupe je održan 23. lipnja 2016. godine u Parizu, a sve temeljem sljedećih jakosnih skupina:

Suci

IHF je nominirao ukupno 16 sudačkih parova za ovo prvenstvo, među kojima je i jedan ženski, što je bio prvi put u historiji da je ženski sudački par sudio na Svjetskom prvenstvu za muškarce. Sudački parovi su:

Preliminarna faza

Raspored je objavljen 23. rujna 2015. godine.

Dvadeset i četiri reprezentacije raspoređene su u četiri skupine po šest ekipa. Nakon što odigraju svaka protiv svake, najbolje četiri ekipe prolaze u osminu finala. Dvije posljednjeplasirane ekipe odlaze u President's Cup.

Kriterij rangiranja 

Ukoliko se u fazi po grupama dogodi da dvije ili više momčadi imaju jednak broj bodova nakon svih odigranih utakmicama, njihovo rangiranje odvijet će se prema sljedećem redoslijedu kriterija:
 broj bodova dobiven u međusobnim susretima
 gol razlika u međusobnim susretima
 broj golova postignut u međusobnim susretima (ako više od dvije ekipe imaju jednako bodova)
 gol razlika u svim utakmicama
 broj golova u svim utakmicama
 izvlačenje kuglica

Grupa A (Pariz/Nantes)

Grupa B (Metz)

Grupa C (Rouen)

Grupa D (Pariz)

President's Cup

Plasman od 21. - 24. mjesta

Polufinale

Utakmica za 23. mjesto

Utakmica za 21. mjesto

Plasman od 17. - 20. mjesta

Polufinale

Utakmica za 19. mjesto

Utakmica za 17. mjesto

Faza na ispadanje

Osmina finala

Četvrtfinale

Polufinale

Utakmica za treće mjesto

Finale

Nagrade

Plasman

Individualna postignuća

Gledanost

Turnir se igrao u ukupno osam dvorana u osam gradova, među kojima su bile čak tri s kapacitetom od preko 10,000 gledatelja. Doduše, možda najinteresantnija specifičnost u pogledu dvorana je Stade Pierre-Mauroy, zapravo nogometni stadion kluba Lille OSC s punim kapacitetom od 50,186 gledatelja, a koji se koristio i za UEFA Euro 2016. godine. Međutim, kako je već ranije demonstrirano na EuroBasketu 2015. godine, Pierre-Mauroy je moguće adaptirati i pretvoriti u zatvorenu dvoranu, što je i učinjeno na ovom prvenstvu tako da je, za susrete Francuske u osmini i četvrtfinalu, dobivena dvorana za preko 27,500 ljudi. 

Ta je činjenica omogućila da 21. siječnja 2017. godine, na utakmici osmine finala između Francuske i Islanda, dođe do postavljanja novog svjetskog rekorda za najveći broj gledatelja na jednoj utakmici svjetskog prvenstva u rukometu. Novi rekord od 28,010 gledatelja, što je ponovljeno i na utakmici četvrtfinala između Francuske i Švedske, zamijenio je stari od 25,000 gledatelja, koliko je bilo na finalnoj utakmici Svjetskog prvenstva 1999. između Rusije i Švedske u Kairu.

Ranije na turniru je oboren i francuski nacionalni rekord, kada je na otvaranju turnira u Parizu, između Francuske i Brazila, bilo 15,609 gledatelja.

Reference

Vanjske poveznice
Official website 
International Handball Federation (IHF)

M2017
Rukomet u Francuskoj
2017